Kamer Söylemez
Kamer Söylemez an jî Qemerê Alî (jdb. 1957 Çuxur, Dêrsim) helbestvan, nivîskar û pêşkêşkerê televizyonê ye. Di sala 1957an de li Dêrsimê ji dayik bûye û heta sala 1979an li Kurdistan û Tirkiyeyê maye. Di sala 1977an de, ji sedema xebata kurdewariyê, sê mehan di girtîgehê de dimîne. Di 1979an de diçe Almanyayê. Li bajarê Duisburg a Almanyayê di navbera salên 1992-1995an de di beşa radyoya dimilkî de dixebite. Di heman demê de li dêra protestanan, ji bo penaberan şêwirmendiyê dike. Qemerê Alî di gelek televizyon (Med TV, Medya TV û Roj TV hwd.), radyo û rojnameyên kurdî de kar kiriye. Ew niha di rojnameya Yeni Özgür Politika de bi zazakî quncikan dinivîse. Gelek helbestên Qemerê Alî ji aliyê Mikaîl Aslan û stranbêjên kurd ve hatine beste kirin. Di sala 1994an de bi pirtûka xwe ya bi navê "Siyaseta Penaberan a Almanyayê û Êrîşên Nîjadperest" (Almanya’nın Mülteciler Politikası ve Irkçı Saldırılar) xelata Musa Anter stand.